

**REPUBLIKA E SHQIPËRISË**

**BASHKIA KORÇË**

**KRYETARI**

Nr.\_\_\_\_\_\_prot. Korçë, më\_\_\_.\_\_\_.\_\_\_

**SHPALLJE PËR VEND TË LIRË PUNE NË DREJTORINË E KUJDESIT SOCIAL**

Bazuar në nenin 64 të ligjit 139/2015 “Për vetëqeverisjen vendore”, ligjin 44/2015 “Kodi i Procedurave Administrative”, Vendimin e Këshillit të Ministrave nr. 142, datë 12.03.2014 “Për përshkrimin dhe klasifikimin e pozicioneve të punës në institucionet e administratës shtetërore dhe institucioneve të pavarura”, Vendimin e Këshillit të Ministrave nr. 165, datë 02.03.2016 “ Për grupimin e njësive të vetëqeverisjes vendore për efekt page dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrative të vetëqeverisjes vendore” i ndryshuar, në Vendimin e Këshillit të Ministrave nr. 111 datë 23.02.2018 “Për krijimin dhe funksionimin e fondit social“, në Vendimin e Këshillit të Ministrave nr. 150 datë 20.03.2019 “Për metodologjinë e llogaritjes së fondeve për financimin e shërbimeve të kujdesit shoqëror”, Bashkia Korçë do të fillojë proçedurat për plotësimin vendit vakant në Drejtorinë e Kujdesit Social, si më poshtë:

* **1 Psikolog për fëmijët dhe të rriturit në Sektorin e Shërbimeve Mbështetëse për Fëmijët dhe Familjet me bazë komunitare në Drejtorinë e Kujdesit Social**

1. Kandidatët për **Psikolog për fëmijët dhe të rriturit në Drejtorinë e Kujdesit Social** duhet të plotësojnë kërkesat e posaçme si vijon:
2. Të jetë shtetas shqiptar;
3. Të ketë zotësi të plotë për të vepruar;
4. Të zotërojë gjuhën shqipe, të shkruar dhe të folur;
5. Të jetë në kushte shëndetësore që e lejojnë të kryejë detyrën përkatëse;
6. Të mos jetë i dënuar me vendim të gjykatave shqiptare dhe/ose të huaja për vepra penale kundër personit, të kryera me dashje, sipas përcaktimeve në kreun II, të pjesës së posaçme të Kodit Penal;
7. Të mos jetë marrë ndaj tij nga gjykatat shqiptare dhe/ose të huaja asnjë vendim që lidhet me masat mbrojtëse ndaj dhunës në familje;
8. Ndaj tij të mos jetë marrë masa disiplinore e largimit nga detyra;
9. Të zotërojë minimalisht nivelin e diplomës Master Profesional në fushën përkatëse Psikolog;
10. Preferohen kandidatët që kanë trajnimin dhe çertifikimin në fushën e mbrotjes së të drejtave të fëmijëve.
11. **Dokumentacioni, mënyra dhe afati i dorëzimit**

Kandidatët duhet të dorëzojnë dokumentat si më poshtë:

* Kërkesë me shkrim;
* Curriculum vitae;
* Certifikatë e përbërjes familjare;
* Fotokopje e kartës së identitetit;
* Diplomë të noterizuar (bachelor, master);
* Listë e notave e noterizuar;
* Dëshmi kualifikimi për trajnimin në fushën e mbrojtjes së të drejtave të fëmijëve ( në qoftë se ka punuar);
* Librezë pune ( në qoftë se ka punuar);
* Rekomandim nga punëdhënësi i mëparshëm (në qoftë se ka punuar);
* Dëshmi e gjendjes mjekësore;
* Dëshmi e gjendjes gjyqësore;
* Vërtetim gjykate dhe prokurorie;
* Foto – 2 copë me përmasa 4 \* 5.5cm;
* Foto – 1 copë e madhe me përmasa 9\* 12 cm;
* Vetdeklarim i gjëndjes gjyqësore.

Dokumentat duhet të dorëzohen me postë ose pranë Drejtorisë së Burimeve Njerëzore pranë Bashkisë Korçë brenda datës **23.02.2023**.

**REZULTATET PËR FAZËN E VERIFIKIMIT PARAPRAK TË DOKUMENTACIONIT**

Në datën **27.02.2023** Drejtoria e Burimeve Njerëzore në Bashkinë e Korçës do të njoftojë individualisht kandidatët fitues që plotësojnë kushtet dhe kërkesat e posaçme.

**KRYETARI I BASHKISË**

**Sotiraq Filo**